দিল্লির দলিত কন্যা ধর্ষণের ঘটনায় স্বরাষ্ট্রমন্ত্রীকে কটাক্ষ অভিষেকের

৯ বছরের দলিত কন্যাকে ধর্ষণের পর পুড়িয়ে দেওয়ার ঘটনায় তোলপাড় রাজধানী। নির্ভয়া কাণ্ডের রেশ এখনও পুরোপুরি কাটেনি। তার মাঝেই এই ঘটনা আলোড়ন ফেলেছে দিল্লিতে। মঙ্গলবার এই মর্মান্তিক ঘটনায় স্বরাষ্ট্র মন্ত্রী আমিত শাহকে সরাসরি কটাক্ষ তৃণমূলের সর্ব ভারতীয় সাধারণ সম্পাদক অভিষেক বন্দ্যোপাধ্যায় । একইসঙ্গে প্রশ্ন তোলেন আমিত শাহের সংবেদনশীলতা এবং ভারতীয় মহিলাদের নিরাপত্তা নিয়েও।

আরও পড়ুন,  তৃণমূলের পর এবার কংগ্রেস, সাইকেল চালিয়ে সংসদে গেলেন রাহুল

রাজধানীতে দলিত কন্যার নির্যাতনের ঘটনায় মঙ্গলবার তাঁর নিজের টুইটার হ্যান্ডেলে লেখেন, “প্রতিদিনই দেশজুড়ে ভারতের মেয়ে- মহিলা, তথা তফসিলি সম্প্রদায়ের সদস্যদের ভয়ানক অত্যাচারের মুখে পড়তে হচ্ছে। যা প্রমাণ করে দিচ্ছে আমাদের স্বরাষ্ট্রমন্ত্রী কতটা অসংবেদনশীল। দেশের আইনশৃঙ্খলা পরিস্থিতি লজ্জাজনক।” এই প্রসঙ্গে বলতে গিয়ে মঙ্গলবার তিনি দিল্লির পুলিশ প্রধান রাকেশ আস্থানার নিয়োগ নিয়েও কটাক্ষ করেছেন। বলেছেন “দিল্লির পুলিশ কমিশনার রাকেশ আস্থানা অমিত শাহের কাছের মানুষ। এই পরিস্থিতিতে কি তিনি তাঁর দায়িত্ব পালনে ব্যর্থ হচ্ছেন?  নাকি তার পিছনেও কোনও কারণ আছে?

A 9 year old girl was allegedly raped and forcibly cremated in the national capital, right under the watch of Mr @AmitShah!

The harrowing experiences faced by our women & girls and members from the SC community on a daily basis, show just how INSENSITIVE the HM is. (1/2) pic.twitter.com/dfeAUceF6R

— Abhishek Banerjee (@abhishekaitc) August 3, 2021

আরও পড়ুন,   ভ্যাকসিন না নিয়েও হাতে পেলেন ভ্যাকসিনের সার্টিফিকেট

প্রসঙ্গত, রবিবার বিকেল ৫টা নাগাদ বাড়ি থেকে বের হয় ওই নাবালিকা। মায়ের অনুমতি নিয়েই ঠান্ডা জল আনতে শ্মশান চত্বরে যায় সে। এরপর বেশ খানিকক্ষণ পেরিয়ে যাওয়ার পরেও বাড়ি না ফেরায় খোঁজ শুরু হয় নাবালিকার।সন্ধ্যা ৬টায় নাগাদ ওই শ্মশানের পুরোহিত রাধে শ্যাম  নাবালিকার বাবা-মাকে জানান, জলের কুলারে বিদ্যুৎস্পৃষ্ট হয়ে মারা গিয়েছে মেয়েটি। বাঁ হাতের কবজি এবং কনুইয়ের অংশ পুড়ে যাওয়ার পাশাপাশি ঠোট নীল হয়ে গিয়েছে, এমনটাই দাবি করেন পুরোহিত।    নাবালিকার মা সুনীতা দেবী পুলিশ ফোন করে পুরো ঘটনা জানাতে চাইলে তাঁকে বাধা দেওয়া হয়। পুরোহিত ছাড়াও আরও দুই ব্যক্তি তাঁদের পুলিশে খবর দিতে বারণ করে। তাঁরা হুমকিও দেয়, পুলিশ কিংবা ডাক্তারদের খবর দিলে ময়নাতদন্তে নাবালিকার অঙ্গপ্রত্যঙ্গগুলি চুরি করে নেওয়া হবে। ঘটনায় ভেঙে পড়েন নাবালিকার বাবা-মা।

আরও পড়ুন,   গুণের শেষ নেই সবজি বাজারের লালু-ভুলুর

অভিযোগ, মা-বাবার সম্মতি ছাড়াই পুরনো নাঙ্গাল শ্মশানে নাবালিকাকে দাহ করা হয়। ঘটনা সামনে আসতেই চাঞ্চল্য ছড়ায় গোটা এলাকায়। খবর দেওয়া হয় পুলিশকে। অভিযুক্ত ৪ জনকে গ্রেফতার করে তদন্ত শুরু করেছে পুলিশ।  নাবালিকার মা জানিয়েছেন, ‘তাঁদের অমতেই মেয়েকে দাহ করা হয়েছে।  তাই তাঁদের শাস্তি দেওয়া হোক ‘