স্বাধীনতা দিবসে নিরাপত্তা জোরদার করতে রাজ্যগুলির সঙ্গে বৈঠকে দিল্লি পুলিশ

নয়াদিল্লি: ১৫ অগস্ট স্বাধীনতা দিবসে নিরাপত্তা জোরদার করতে বুধবার বৈঠকে বসেন দিল্লির পুলিশ কমিশনাকর রাকেশ আস্থানা৷ মূলত সন্ত্রাস সংক্রান্ত গোয়েন্দা তথ্য ও আন্তরাজ্য সমন্বয় বিষয়ে বৈঠকে আলোচনা হয়েছে৷ এই বৈঠকে হরিয়ানা,পঞ্জাব, উত্তরপ্রদেশ, মধ্যপ্রদেশ, ঝাড়খন্ড, বিহার, রাজস্থান, চন্ডীগড় এবং জম্মু-কাশ্মীরের উর্ধ্বতন কর্তৃপক্ষ ও পুলিশের উচ্চ পদস্থ কর্তারা ভার্চুয়াল বৈঠক করেন৷ বৈঠকে রাকেশ আস্থানা বলেন, বন্ধুত্বপূর্ণ সহযোগিতা পুলিশ বাহিনী ও দেশের পক্ষে সুখকর৷

আরও পড়ুন- প্রাণ বাঁচাতে টোকিও অলিম্পিক থেকে দেশে ফিরলেন না বেলারুশের দৌড়বিদ

সূত্রের খবর, বৈঠকে স্বাধীনতা দিবসের প্রাক্কালে দিল্লি পুলিশ কমিশনার মূলত আন্তরাজ্য এলাকার হোটেল, গেস্ট হাউস গুলিতে অভিযান চালানোর প্রতি জোর দিয়েছেন৷ ভাড়াটিয়াদের তথ্য-নথি খতিয়ে দেখার কথা বলেছেন৷ পাশাপাশি সমস্ত ধরনের নাশকতা শনাক্ত ও মোকাবেলা করতে প্রয়োজনীয় সতর্কতা এবং রাজধানী দিল্লিতে অস্ত্র, অপরাধী ও মাদকের চলাচল রোধে সীমান্তে তল্লাশির কথা বলেছেন।

আরও পড়ুন- পাকিস্তানে দল বেধে মন্দিরে হামলার ভিডিও ভাইরাল, নিন্দার ঝড় সোশ্যাল মিডিয়ায়

দিল্লি পুলিশের জনসংযোগ আধিকারিক চিন্ময় বিসওয়াল বলেন, বৈঠকে মূল উদ্দেশ্য ছিল যে, সন্ত্রাস সংক্রান্ত গোয়েন্দা তথ্য বিনিময়, প্রয়োজনীয় পদক্ষেপ গ্রহণ করা৷ যাতে সুষ্ঠ শান্তিপূর্ণ স্বাধীনতা দিবস উদযাপন করা যায়৷ দিল্লি পুলিশ কমিশনার পড়শি রাজ্যর সঙ্গে বন্ধুত্বপূর্ণ সহযোগিতা করেছেন৷ যাতে দুষ্কৃতী দমন করা সহজ হয়৷